# КРАТКА ХАРАКТЕРИСТИКА НА ПРОДУКТА

# 1.ИМЕ НА ЛЕКАРСТВЕНИЯ ПРОДУКТ

БЕВИМ 10 mg филмирани таблетки

BEWIM 10 mg film-coated tablets

# 2. КАЧЕСТВЕН И КОЛИЧЕСТВЕН СЪСТАВ

Всяка таблетка съдържа 10 mg прасугрел (prasugrel) (като прасугрел база).

Помощно вещество с известно действие: всяка филмирана таблетка съдържа 246,5 mg лактоза.

# 3. ЛЕКАРСТВЕНА ФОРМА

Филмирана таблетка (таблетка).

Жълти, кръгли, двойноизпъкнали филмирани таблетки, гравирани с “В23” от едната страна и с делителна черта от другата. Диаметърът на таблетките е приблизително 10 mm.

Таблетката може да бъде разделена на равни дози.

# 4. КЛИНИЧНИ ДАННИ

## 4.1. Терапевтични показания

Бевим, прилаган едновременно с ацетилсалицилова киселина (АСК), е показан за предотвратяване на атеротромботични събития при възрастни пациенти с остър коронарен синдром (напр. нестабилна стенокардия, инфаркт на миокарда без елевация на ST сегмент [UA/NSTEMI] или инфаркт на миокарда с елевация на ST [STEMI]), подложени на първична или отложена перкутанна коронарна интервенция (PCI).

За допълнителна информация моля направете справка с точка 5.1.

## 4.2. Дозировка и начин на приложение

### Дозировка

*Възрастни*

Лечението с Бевим трябва да се започва с еднократна натоварваща доза от 60 mg и след тпва да се продължи с 10 mg един път дневно. Когато коронарната ангиография при пациенти с UA/NSTEMI се извършва в рамките на 48 часа след хоспитализацията, натоварващата доза трябва да се прилага само по време на PCI (вж. точки 4.4, 4.8 и 5.1). Пациентите, приемащи Бевим, трябва да приемат и АСК ежедневно (75 mg до 325 mg).

При пациенти с остър коронарен синдром (ОКС), които са лекувани с PCI, преждевременното преустановяване на което и да е антиагрегантно средство, включително Бевим, може да доведе до повишен риск от тромбоза, инфаркт на миокарда или смърт, дължащо се на основното заболяване на пациента. Препоръчва се лечение с продължителност до 12 месеца, освен ако прекъсването на Бевим е клинично показано (вж. точки 4.4 и 5.1).

*Пациенти ≥75-годишна възраст*

Употребата на Бевим при пациенти ≥75-годишна възраст в повечето случаи не се препоръчва. Ако след внимателна оценка на индивидуалния риск/полза от предписващия го лекар (вж. точка 4.4) лечението се сметне за необходимо при пациентите от възрастовата група ≥75 години, тогава след натоварваща доза от 60 mg трябва да се предпише намалена поддържаща доза от 5 mg (половин таблетка). Пациентите ≥75-годишна възраст са по-чувствителни на кървене и имат по-висока експозиция на активния метаболит на прасугрел (вж. точки 4.4, 4.8, 5.1 и 5.2).

*Пациенти с тегло <60 ks*

Бевим трябва да се прилага като еднократна натоварваща доза от 60 mg и след това да се продължи с доза от 5 mg (половин таблетка) един път дневно.

Не се препоръчва поддържаща доза от 10 mg. Това се дължи на повишена експозиция на активния метаболит на прасугрел и на повишен риск от кървене при пациенти с телесно тегло <60 kg, когато се прилага доза от 10 mg един път дневно, в сравнение с пациенти ≥60 kg (вж. точки 4.4,4.8 и 5.2).

*Бъбречно увреждане*

Не е необходимо коригиране на дозата за пациенти с бъбречно увреждане, включително пациенти с терминално бъбречно заболяване (вж. точка 5.2). Има ограничен терапевтичен опит при пациенти с бъбречно увреждане (вж. точка 4.4).

*Чернодробно увреждане*

Не е необходимо коригиране на дозата при пациенти с леко до умерено чернодробно увреждане (Child Pugh клас А и В) (вж. точка 5.2). Има ограничен терапевтичен опит при пациенти с лека до умерена чернодробна дисфункция (вж. точка 4.4). Бевим е противопоказан при пациенти с тежко чернодробно увреждане (Child Pugh клас С).

*Педиатрична популация*

Безопасността и ефикасността на Бевим при деца под 18-годишна възраст не са установени. Има ограничени данни при деца със сърповидноклетъчна анемия (вж. точка 5.1).

### Начин на приложение

За перорално приложение.

Приемът на Бевим не зависи от приема на храна. Прилагането на натоварваща доза от 60 mg прасугрел на гладно може да осигури най-бързо настъпване на действието (вж. точка 5.2). Таблетката може да бъде разделена на равни дози.

## 4.3. Противопоказания

* Свръхчувствителност към активното вещество или към някое от помощните вещества, изброени в точка 6.1.
* Активно патологично кървене.
* Анамнеза за инсулт или преходна исхемична атака (ПИА).
* Тежко увреждане на черния дроб (Child Pugh клас С).

## 4.4. Специални предупреждения и предпазни мерки при употреба

*Риск от кървене*

В клинично проучване фаза 3 (TRITON) основните изключващи критерии включват: повишен риск от кървене; анемия; тромбоцитопения; анамнеза за патологични интракраниални находки. Пациентите с остри коронарни синдроми, подлежащи на PCI, лекувани с прасугрел и АСК, показват повишен риск от значително и незначително кървене съгласно системата за класификация TIMI. Затова употребата на прасугрел при пациенти с повишен риск от кървене трябва да се обсъжда само когато се смята, че ползата от гледна точка на превенцията на исхемични събития превишава риска от сериозно кървене. Това се отнася особено за пациентите:

* ≥75-годишна възраст (вж. по-долу);
* с предразположение към кървене (напр. дължащо се на скорошна травма, скорошна операция, скорошно или повторно гастроинтестинално кървене, или активна пептична язва);
* с телесно тегло <60 kg (вж. точки 4.2 и 4.8). При тези пациенти не се препоръчва поддържаща доза от 10 mg. Трябва да се използва поддържаща доза от 5 mg;
* с едновременно прилагане на лекарствени продукти, които може да повишат риска от кървене, включително перорални антикоагуланти, клопидогрел, нестероидни противовъзпалителни средства (НСПВС) и фибринолитици.

За пациенти с активно кървене, за които е необходимо обръщане на фармакологичните ефекти на Бевим, може да е подходяща трансфузията на тромбоцитна маса.

Употребата на Бевим при пациенти ≥75-годишна възраст обикновено не се препоръчва и трябва да се започва само с повишено внимание след внимателна индивидуална оценка на съотношението полза/риск от предписващия го лекар, която да показва, че ползата от гледна точка на превенцията на исхемични събития превишава риска от сериозно кървене. В клинично проучване фаза 3 тези пациенти са с по-висок риск от кървене, включително кървене със смъртен изход, в сравнение с пациентите <75-годишна възраст. Ако се предпише, трябва да се използва по-ниска поддържаща доза от 5 mg (половин таблетка); поддържащата доза от 10 mg не се препоръчва (вж. точки 4.2 и 4.8).

Терапевтичният опит с прасугрел при пациенти с бъбречно увреждане (включително терминален стадий на бъбречно заболяване) и при пациенти с умерено чернодробно увреждане е ограничен. Тези пациенти може да са с повишен риск от кървене. Затова прасугрел трябва да се използва при тези пациенти с повишено внимание.

Пациентите трябва да бъдат информирани, че може да е необходимо повече време от обикновено за спиране на кървенето, когато приемат прасугрел (в комбинация с АСК), и че трябва да съобщават за всяко необичайно кървене (по място или продължителност) на своя лекар.

*Риск от кървене, свързан с избора на подходящия момент за прилагане на натоварващата доза при NSTEMI*

В клинично проучване на пациенти с NSTEMI (проучването ACCOAST), в което пациентите са планирани за коронарна ангиография в рамките на 2 до 48 часа след рандомизацията, натоварващата доза прасугрел, която е дадена средно 4 часа преди коронарната ангиография, повишава риска от значително и незначително кървене в пери-процедурния период в сравнение с натоварващата доза прасугрел, приложена по време на PCI. Затова при пациенти с UA/NSTEMI, при които коронарната ангиография се извършва в рамките на 48 часа след приемането, натоварващата доза трябва да се прилага по време на PCI (вж. точки 4.2,4.8 и 5.1).

*Операция*

Пациентите трябва да бъдат уведомени да информират лекарите и стоматолозите, че приемат прасугрел, преди планирането на каквато и да е операция и преди прием на всякакъв нов лекарствен продукт. Ако на пациент му предстои планова операция и антитромботичният ефект не е желан, Бевим трябва да се спре поне 7 дни преди операцията. Повишена честота (3 пъти) и тежко кървене може да се наблюдават при пациенти, които се подлагат на операция по повод на аортокоронарен байпас (АКБ) в рамките на 7 дни от спирането на прасугрел (вж. точка 4.8). Ползите и рисковете от прасугрел трябва внимателно да се обмислят при пациенти, при които анатомията на коронарните артерии не е определена, а е възможна спешна операция за поставяне на аортокоронарен байпас (АКБ).

*Свръхчувствителност, включително ангиоедем*

Реакции на свръхчувствителност, включително ангиоедем, са съобщавани при пациенти, които приемат прасугрел, включително при пациенти с анамнеза за реакция на свръхчувствителност към клопидогрел. Препоръчва се мониториране за признаци на свърхчувствителност при пациенти с известна алергия към тиенопиридини (вж. точка 4.8).

*Тромботична тромбоиитопенична пурпура (ГТП)*

ТТП е съобщавана при употреба на прасугрел. ТТП е сериозно състояние и изисква незабавно лечение.

*Морфин и други опиоиди*

При пациенти, приемащи едновременно прасугрел и морфин, е наблюдавана намалена ефикасност на прасугрел (вж. точка 4.5).

*Лактоза*

Пациентите с редки наследствени проблеми на непоносимост към галактоза, пълен лактазен дефицит или глюкозно-галактозна малабсорбция не трябва да приемат това лекарство.

## 4.5. Взаимодействие с други лекарствени продукти и други форми на взаимодействие

*Варфарин:* Не е проучвано едновременното прилагане на Бевим с кумаринови производни, различни от варфарин. Поради възможността за повишен риск от кървене варфарин (или други кумаринови производни) и прасугрел трябва да се прилагат съвместно с повишено внимание (вж. точка 4.4).

*Нестероидни противовъзпалителни средства (НСПВС):* Не е проучвано едновременното прилагане с продължително лечение с НСПВС. Поради възможността за повишен риск от кървене продължително лечение с НСПВС (включително СОХ-2 инхибитори) и Бевим трябва да се прилага съвместно с повишено внимание (вж. точка 4,4).

Бевим може едновременно да се прилага с лекарствени продукти, които се метаболизират от изоформите на цитохром Р450 (включително статини), или с лекарствени продукти, които са индуктори или инхибитори на изоформите на цитохром Р450. Бевим може да се прилага и едновременно с АСК, хепарин, дигоксин и лекарствени продукти, които повишават стомашното pH, включително инхибитори на протонната помпа и Н2-блокери. Макар да не е изпитван в специфични проучвания за взаимодействие, прасугрел е прилаган едновременно с нискомолекулен хепарин, бивалирудин и GP IIb/IIIа-инхибитори (няма налична информация относно вида на използвания GP IIb/IIIа-инхибитор) в клинично проучване фаза 3 без данни за клинично значими нежелани взаимодействия.

*Ефекти на други лекарствени продукти върху Бевим*

*Ацетилсалицилова киселина:* Бевим трябва да се прилага едновременно с ацетилсалицилова киселина (АСК). Макар да е възможно фармакодинамично взаимодействие с АСК, водещо до повишен риск от кървене, ефикасността и безопасността на прасугрел се доказват при пациенти, лекувани едновременно с АСК.

*Хепарин:* Еднократна интравенозна болус доза на нефракциониран хепарин (100 U/kg) не променя сигнификантно медиираното от прасугрел инхибиране на тромбоцитната агрегация. Прасугрел също така не променя сигнификантно ефекта на хепарин по измерванията на коагулацията. Затова двата лекарствени продукта може да се прилагат едновременно. Възможен е повишен риск от кървене, когато Бевим се прилага съвместно с хепарин.

*Статини:* Аторвастатин (80 mg дневно) не променя фармакокинетиката на прасугрел и инхибирането на тромбоцитната агрегация от него. Затова не се очаква статините, които са субстрати на CYP3А, да имат ефект върху фармакокинетиката на прасугрел или инхибирането на тромбоцитната агрегация от него.

*Лекарствени продукти, повишаващи стомашното pH:* Едновременното прилагане на ранитидин (H2-блокер) или на ланзопразол (инхибитор на протонната помпа) не променя AUC и Тmax на активния метаболит на прасугрел, но намалява Сmax съответно с 14% и 29%. В клинично проучване фаза 3 прасугрел е прилаган без връзка с едновременното прилагане на инхибитор на протонната помпа или Н2-блокер.

Прилагането на натоварваща доза от 60 mg прасугрел без едновременно използване на инхибитори на протонната помпа може да осигури най-бързо настъпване на действието.

*Инхибитори на CYP3A:* Кетоконазол (400 mg дневно), който е селективен и мощен инхибитор на CYP3A4 и CYP3A5, не въздейства на медиираното от прасугрел инхибиране на тромбоцитната агрегация или на AUC и Тmax на активния метаболит на прасугрел, но намалява Сmax с 34% до 46%. Затова не се очаква инхибиторите на CYP3A като например азоловите антимикотици, HIV протеазните инхибитори, кларитромицин, телитромицин, верапамил, дилтиазем, индинавир, ципрофлоксацин и сок от грейпфрут да имат сигнификантен ефект върху фармакокинетиката на активния метаболит.

*Индуктори на цитохромите Р450:* Рифампицин (600 mg дневно), който е мощен индуктор на CYP3A и CYP2B6 и индуктор на CYP2C9, CYP2C19 и CYP2C8, не променя сигнификантно фармакокинетиката на прасугрел. Затова не се очаква известни индуктори на CYP3A като например рифампицин, карбамазепин и други индуктори на цитохромите Р450 да имат сигнификантен ефект върху фармакокинетиката на активния метаболит.

*Морфин и други опиоиди:* При пациенти с остър коронарен синдром, лекувани с морфин, е наблюдавана забавена и намалена експозиция на перорални инхибитори на P2Y12, включително прасугрел и неговия активен метаболит. Това взаимодействие може да е свързано с намален мотилитет на стомашно-чревния тракт и да се отнася и до други опиоиди. Клиничното значение не е известно, но данните сочат възможност за намалена ефикасност на прасугрел при пациенти, приемащи едновременно прасугрел и морфин. При пациенти с остър коронарен синдром, при които приемът на морфин не може да бъде спрян, а бързото инхибиране на P2Y12 се счита за решаващо, може да се има предвид употребата на парентерален инхибитор на P2Y12.

*Ефекти на Бевим върху други лекарствени продукти*

*Дигоксин:* Прасугрел няма клинично сигнификантен ефект върху фармакокинетиката на дигоксин.

*Лекарствени продукти, метаболизирани от CYP2C9:* Прасугрел не инхибира CYP2C9, тъй като не въздейства върху фармакокинетиката на S-варфарин. Поради възможността за повишен риск от кървене варфарин и Бевим трябва да се прилагат едновременно с повишено внимание (вж. точка 4.4).

*Лекарствени продукти, метаболизирани от CYP2B6:* Прасугрел е слаб инхибитор на CYP2B6. При здрави индивиди прасугрел намалява експозицията на хидроксибупропион - CYP2B6- медииран метаболит на бипропион - с 23%. Възможно е този ефект да е от клинично значение само когато прасугрел се прилага едновременно с лекарствени продукти, за които CYP2B6 е единственият метаболитен път и които имат тесен терапевтичен прозорец (напр. циклофосфамид, ефавиренц).

## 4.6. Фертилитет, бременност и кърмене

Не е провеждано клинично проучване при бременни или кърмещи жени.

### Бременност

Проучванията при животни не показват преки вредни ефекти по отношение на влиянието върху бременността, ембрионалното/феталното развитие, раждането или постнаталното развитие (вж. точка 5.3). Тъй като проучванията за репродукция при животни не винаги предсказват отговора при хора, Бевим трябва да се използва по време на бременност само ако потенциалната полза за майката оправдава потенциалния риск за фетуса.

### Кърмене

Не е известно дали прасугрел се екскретира в кърмата. Проучвания при животни показват екскреция на прасугрел в млякото. Не се препоръчва употребата на прасугрел по време на кърмене.

### Фертилитет

Прасугрел няма ефект върху фертилитета на мъжки и женски плъхове при перорални дози до експозиция 240 пъти над препоръчваната поддържаща дневна доза при хора (на базата на mg/m2).

## 4.7. Ефекти върху способността за шофиране и работа с машини

Очаква се прасугрел да не повлиява или да повлиява пренебрежимо способността за шофиране и работа с машини.

## 4.8. Нежелани лекарствени реакции

Резюме на профила на безопасност

Безопасността при пациенти с остър коронарен синдром, подлежащи на PCI, е оценявана в проучване с контрола клопидогрел (TRITON), в което 6 741 пациенти са лекувани с прасугрел (60 mg натоварваща доза и 10 mg един път дневно поддържаща доза) за средно 14,5 месеца (5 802 пациенти са лекувани в продължение на повече от 6 месеца, 4 136 пациенти са лекувани в продължение на повече от 1 година). Честотата на прекъсване на приема на изследваното лекарствено средство поради нежелани събития е 7,2% за прасугрел и 6,3% за клопидогрел. За двете лекарствени средства най-честата от тези нежелани реакции, водещи до прекъсване на приема на изследваното лекарство, е кървенето (2,5% за прасугрел и 1,4% за клопидогрел).

*Кървене*

*Кървене, несвързано с аортокоронарен байпас (АКБ)*

Честотата на пациентите в проучването TRITON, претърпяващи събитие на кървене, несвързано с аортокоронарен байпас (АКБ), е представена в таблица 1. Честотата на несвързано с аортокоронарен байпас (АКБ) значително кървене съгласно TIM1, включително животозастрашаващо и със смъртен изход, както и честотата на незначително кървене съгласно TIMI е статистически сигнификантно по-висока при индивиди, лекувани с прасугрел, в сравнение с клопидогрел, в популацията с нестабилна стенокардия/инфаркт на миокарда без ST-елевация (UA/NSTEMI) и в цялата популацията с остър коронарен синдром (ОКС). Не са наблюдавани сигнификантни разлики в популацията с инфаркт на миокарда със ST-елевация (STEMI). Най- честото място за спонтанно кървене е гастроинтестиналният тракт (1,7% честота с прасугрел и 1,3% честота с клопидогрел); най-честото място на предизвикано кървене е мястото на пунктиране на артерията (1,3% честота с прасугрел и 1,2% с клопидогрел).

Таблица 1: Честота на кървене, несвързано с АКБа (% пациенти)

|  |  |  |  |  |  |  |
| --- | --- | --- | --- | --- | --- | --- |
| **Събитие** | **Всички ОКС** | | **Нестабилна стенокардия/инфаркт на миокарда без ST- елевация UA/NSTEMI** | | **Инфаркт иа миокарда със ST-елевация STEMI** | |
| **Прасугрелб +ASA (N = 6741)** | **Клопидогрелб +ASA (N = 6716)** | **Прасугрелб +ASA (N = 5001)** | **Клопидогрелб +ASA (N = 4980)** | **Прасугрелб +ASA (N = 1740)** | **Клопидогрелб +ASA (N = 1736)** |
| Значително кървене съгласно TIMIв | 2.2 | 1.7 | 2.2 | 1.6 | 2.2 | 2.0 |
| Животозастра- шаващог | 1.3 | 6.8 | 1.3 | 0.8 | 1.2 | 1.0 |
| Със смъртен изход | 0.3 | 0.1 | 0.3 | 0.1 | 0.4 | 0.1 |
| Симптоматична интракраниална хеморагия (ИКХ)д | 0.3 | 0.3 | 0.3 | 0.3 | 0.2 | 0.2 |
| Изискващо инотропни лекарствени средства | 0.3 | 0.1 | 0.3 | 0.1 | 0.3 | 0.2 |
| Изискващо хирургична интервенция | 0.3 | 0.3 | 0.3 | 0.3 | 0.1 | 0.2 |
| Изискващо трансфузия (≥4 единици) | 0.7 | 0.5 | 0.6 | 0.3 | 0.8 | 0.8 |
| Незначително кървене съгласно TIMEе | 2.4 | 1.9 | 2.3 | 1.6 | 2.7 | 2.6 |

*аОценени в изследователски център събития, определени посредством критериите на изследователската група Тромболиза при инфаркт на миокарда (Thrombolysis in Myocardial Infarction) (TIMI).*

*бИзползвани са други подходящи стандартни лечения.*

*вВсяка интракраниална хеморагия или всяко клинично проявено кървене, свързани с*

*понижение на хемоглобина* ≥5 *g/dl.*

*г Животозастрашаващо кървене е подгрупа на значително кървене съгласно TIMI и включва видовете по-долу. Пациентите може да са преброени в повече от един ред.*

*д ИКХ= интракраниална хеморагия.*

*еКлинично проявено кървене, свързано с понижение на хемоглобина от ≥3 g/dl, но <5 g/dl.*

*Пациенти≥75-годишна възраст*

Честота на значително или незначително кървене съгласно TIMI, несвързано с аортокоронарен байпас (АКБ):

|  |  |  |
| --- | --- | --- |
| **Възраст** | **Прасугрел 10 mg** | **Клопидогрел 75 mg** |
| >75 години (N=1785)\* | 9.0% (1.0% фатален изход) | 6.9% (0.1% фатален изход) |
| <75 години (N=11672)\* | 3.8% (0.2% фатален изход) | 2.9% (0.1% фатален изход) |
| <75 години (N=7180)\*\* | 2.0% (0.1% фатален изход)а | 1.3% (0.1% фатален изход) |
|  | **Прасугрел 5 mg** | **Клопидогрел 75mg** |
| ≥75 години (N=2060)\*\* | 2.6% (0.3% фатален изход) | 3.0% (0.5% фатален изход) |

*\*Проучване TRITON при пациенти с ОКС, подлежащи на PCI*

*\*\*Проучване TRILOGY-ACS при пациенти, неподлежащи на PCI (вж. точка 5.1):*

а *10 mg прасугрел, 5 mg прасугрел, ако <60 kg*

*Пациенти <60 ks*

Честота на значително или незначително кървене съгласно TIMI, несвързано с аортокоронарен байпас (АКБ):

|  |  |  |
| --- | --- | --- |
| **Тегло** | **Прасугрел 10 mg** | **Клопидогрел 75 mg** |
| <60 kg (N=664)\* | 10.1% (0% фатален изход) | 6.5% (0.3% фатален изход) |
| ≥60 kg (N=12672)\* | 4.2% (0.3% фатален изход) | 3.3% (0.1% фатален изход) |
| ≥60 kg (N=7845)\*\* | 2.2% (0.2% фатален изход)а | 1.6% (0.2% фатален изход) |
|  | **Прасугрел 5 mg** | **Клопидогрел 75 mg** |
| <60kg (N=1391)\*\* | 1.4% (0.1% фатален изход) | 2.2% (0.3% фатален изход) |

*\*Проучване TRITON при пациенти с ОКС, подлежащи на PCI*

*\*\*Проучване TRILOGY-ACS при пациенти, неподлежащи на PCI (вж. точка 5.1):*

а*10 mg прасугрел, 5 mg прасугрел, ако ≥7 5-годишна възраст*

*Пациенти ≥60 ks и възраст < 75 години*

При пациентите ≥60 kg и възраст <75 години честотата на значително или незначително кървене съгласно TIMI, несвързано с аортокоронарен байпас (АКБ), е 3,6% за прасугрел и 2,8% за клопидогрел; честотата на кървене с фатален изход е 0,2% за прасугрел и 0,1% за клопидогрел.

*Кървене, свързано с аортокоронарен байпас (АКБ)*

В клинично проучване фаза 3,437 пациенти са подложени на операция по повод на аортокоронарен байпас (АКБ) по време на проучването. При тези пациенти честотата на значително или незначително кървене съгласно TIMI, свързано с аортокоронарен байпас (АКБ), е 14,1% в групата с прасугрел и 4,5% в групата с клопидогрел. По-високият риск за събития на кървене при пациентите, лекувани с прасугрел, се задържа до 7 дни след последната доза на изследваното лекарствено средство. За пациентите, които приемат тиенопиридин в рамките на 3 дни преди операция по повод на аортокоронарен байпас (АКБ), честотата на значително или незначително кървене съгласно TIMI е 26,7% (12 от 45 пациенти) в групата с прасугрел в сравнение с 5,0% (3 от 60 пациенти) в групата с клопидогрел. За пациентите, които приемат последната си доза тиенопиридин в рамките на 4 до 7 дни преди операция по повод на аортокоронарен байпас (АКБ), честотата намалява на 11,3% (9 от 80 пациенти) в групата с прасугрел и 3,4% (3 от 89 пациенти) в групата с клопидогрел. 7 дни след спиране на приема на лекарственото средство наблюдаваната честота на кървене, свързано с аортокоронарен байпас (АКБ), е подобна за третираните групи (вж. точка 4.4).

*Риск от кървене, свързан с избора на подходящия момент за прилагане на натоварващата доза при NSTEMI*

В клинично проучване на пациенти с NSTEMI (проучването ACCOAST), в което те са планирани за коронарна ангиография в рамките на 2 до 48 часа след рандомизацията, е прилагана натоварваща доза прасугрел от 30 mg средно 4 часа преди коронарната ангиография, последвана от допълнителна натоварваща доза от 30 mg по време на PCI, в пери-процедурния период пациентите имат повишен риск от кървене, несвързано с АКБ, и нямат допълнителна полза, в сравнение с пациентите, които получават натоварваща доза прасугрел от 60 mg по време на PCI (вж. точки 4.2 и 4.4). Честотата на кървене, несвързано с аортокоронарен байпас (АКБ) съгласно TIMI, в течение на 7 дни за пациентите е както следва:

|  |  |  |
| --- | --- | --- |
| **Нежелана реакция** | **Прасугрел преди коронарна ангиография" (N=2037) %** | **Прасугрел по време на PCI" (N=1996) %** |
| Значително кървене съгласноТ1М16 | 1.3 | 0.5 |
| Животозастрашаващо\* | 0.8 | 0.2 |
| Със смъртен изход | 0.1 | 0.0 |
| Симптоматична интракраниална хеморагия (ИКХ)Г | 0.0 | 0.0 |
| Изискващо инотропни лекарствени средства | 0.3 | 0.2 |
| Изискващо хирургична интервенция | 0.4 | 0.1 |
| Изискващо трансфузия (>4 единици) | 0.3 | 0.1 |
| Незначително кървене съгласно ТIМIД | 1.7 | 0.6 |

*а Използвани са други подходящи стандартни лечения. Протоколът на клиничното проучване предвижда за всички пациенти да получават аспирин и дневна поддържаща доза прасугрел.*

*бВсяка интракраниална хеморагия или всяко клинично проявено кървене,свързани с понижение на хемоглобина* *≥5 g/dl.*

*вЖивотозастрашаващо кървене е подгрупа на значително кървене съгласно ТIMI и включва видовете по-долу.*

*Пациентите може да са преброени в повече от един ред.*

*г ИКХ= интракраниална хеморагия.*

*дКлинично проявено кървене,свързано с понижение на хемоглобина от 23 g/dl, но <5 g/dl.*

Резюме на нежеланите лекарствени реакции, представено в таблица

Таблица 2 обобщава хеморагичните и нехеморагичните нежелани реакции в проучването TRITON, или тези от спонтанни съобщения, групирани по честота и системо-органен клас. Термините за честота са дефинирани както следва: Много чести (≥1/10); чести (≥1/100 до <1/10); нечести (≥1/1 000 до <1/100); редки (≥1/10 000 до <1/1 000); много редки (<1/10 000); с неизвестна честота (от наличните данни не може да бъде направена оценка).

Таблица 2: Хеморагични и нехеморагични нежелани реакции

|  |  |  |  |  |
| --- | --- | --- | --- | --- |
| **Системо- органен клас** | **Чести** | **Нечести** | **Редки** | С неизвестна  честота |
| *Нарушения на кръвта и лимфната система* | Анемия |  | Тромбоцитопения | Тромботична тромбоцитопе- нична пурпура (ТТП) - виж. т.  4.4 |
| *Нарушения на имунната система* |  | Свръхчувствител­ност, включително ангиоедем |  |  |
| *Нарушения на очите* |  | Хеморагия в окото |  |  |
| *Съдови нарушения* | Хематом |  |  |  |
| *Респираторни, гръдни и медиастинални нарушения* | Епистаксис | Хемоптиза |  |  |
| *Стомашно- чревни нарушения* | Гастроинтести- нална хеморагия | Ретроперитонеална хеморагия Хеморагия от ректума Хематохезия Кървене от венците |  |  |
| *Нарушения на кожата и подкожната тъкан* | Обрив Екхимоза |  |  |  |
| *Нарушения на бъбреците и пикочните пътища* | Хематурия |  |  |  |
| *Общи нарушения и ефекти на мястото на приложение* | Хематом на мястото на пунктиране на съдовете Хеморагия на мястото на пунктиране |  |  |  |
| *Наранявания, отравяния и усложнения, възникнали в резултат на интервенции* | Контузия | Хеморагия след процедура | Подкожен хематом |  |

При пациенти със и без анамнеза за ПИА или инсулт честотата на инсулт в клинично проучване фаза 3 е, както следва (вж. точка 4.4):

|  |  |  |
| --- | --- | --- |
| **Анамнеза за ПИА или инсулт** | **Прасугрел** | **Клопидогрел** |
| Да(М=518) | 6.5% (2.3% ИКХ\*) | 1.2%(0%ЙКХ\*) |
| He (N=13090) | 0.9% (0.2% ИКХ\*) | 1.0% (0.3% ИКХ\*) |

\* ИКХ=интракраниална хеморагия.

Съобщаване на подозирани нежелани реакции

Съобщаването на подозирани нежелани реакции след разрешаване за употреба на лекарствения продукт е важно. Това позволява да продължи наблюдението на съотношението полза/риск за лекарствения продукт. От медицинските специалисти се изисква да съобщават всяка подозирана нежелана реакция чрез национална система за съобщаване към Изпълнителната агенция по лекарствата, ул.,Дамян Груев” № 8,1303 София, тел.: +35928903417, уебсайт: [www.bda.bg](http://www.bda.bg).

## 4.9. Предозиране

Предозиране на Бевим може да доведе до удължено време на кървене и последващи хеморагични усложнения. Няма налични данни за обръщане на фармакологичния ефект на прасугрел; все пак, ако е необходима незабавна корекция на удълженото време на кървене, може да се има предвид трансфузия на тромбоцитна маса и/или на други кръвни продукти.

# 5. ФАРМАКОЛОГИЧНИ СВОЙСТВА

## 5.1. Фармакодинамични свойства

Фармакотерапевтична група: Инхибитори на тромбоцитната агрегация с изключение на хепарин, АТС код: В01АС22.

Механизъм на действие/Фармакодинамични ефекти

Прасугрел е инхибитор на тромбоцитната активация и агрегация посредством необратимо свързване на неговия активен метаболит с P2Y12 класа на АДФ рецепторите върху тромбоцитите. Тъй като тромбоцитите участват във възникването и/или развитието на тромботичните усложнения на атеросклерозата, инхибирането на функцията на тромбоцитите може да доведе до намаляване на честотата на сърдечно-съдови събития като например смърт, инфаркт на миокарда или инсулт.

След натоварваща доза от 60 mg прасугрел инхибиране на АДФ-индуцираната тромбоцитна агрегация се наблюдава на 15-та минута с 5 рМ АДФ и на 30-та минута с 20 рМ АДФ. Максималното инхибиране с прасугрел на АДФ-индуцираната тромбоцитна агрегация е 83% с 5 μМ АДФ и 79% с 20 μМ АДФ, в двата случая с 89% от здравите индивиди и пациентите със стабилна атеросклероза, достигащи поне 50% инхибиране на тромбоцитната агрегация до 1 час. Медиираното от прасугрел инхибиране на тромбоцитната агрегация показва ниска интериндивидуална (9%) и интраиндивидуална (12%) вариабилност както с 5 рМ, така и с 20 μМ АДФ. Средното инхибиране на тромбоцитната агрегация в стационарно състояние е съответно 74% и 69% за 5 μМ АДФ и 20 μМ АДФ и се проявява след 3 до 5 дни прилагане на поддържаща доза от 10 mg прасугрел, предшестваща от натоварваща доза от 60 mg. Повече от 98% от пациентите имат ≥20% инхибиране на тромбоцитната агрегация по време на поддържащото дозиране.

След лечение тромбоцитната агрегация постепенно се връща до изходните стойности за 7 до 9 дни след прилагане на еднократна натоварваща доза от 60 mg прасугрел и за 5 дни след спиране на поддържащото дозиране в стационарно състояние.

Данни от преминаване на друго лечение: след прилагане на 75 mg клопидогрел един път дневно за 10 дни, 40 здрави индивиди са преминали на прасугрел 10 mg един път дневно със или без натоварваща доза от 60 mg. Наблюдавано е подобно или по-голямо инхибиране на тромбоцитната агрегация с прасугрел. Преминаването направо към прасугрел 60 mg натоварваща доза води до по- бързо настъпване на по-висока степен на инхибиране на тромбоцитите. След прилагане на 900 mg натоварваща доза клопидогрел (с АСК) 56 пациенти с ОКС са лекувани за 14 дни или с прасугрел 10 mg един път дневно, или с клопидогрел 150 mg един път дневно, след което преминават или на клопидогрел 150 mg, или на прасугрел 10 mg за още 14 дни. Наблюдавана е по-висока степен на инхибиране на тромбоцитната агрегация при пациентите, преминали на прасугрел 10 mg, в сравнение с лекуваните с клопидогрел 150 mg. В проучване на 276 пациенти с ОКС, лекувани с PCI, преминаването от първоначална натоварваща доза от 600 mg клопидогрел или плацебо, прилагани при пристигането в болницата преди коронарната ангиография, на натоварваща доза от 60 mg прасугрел, приложена по време на перкутанната коронарна интервенция, води до подобна по-висока степен на инхибиране на тромбоцитната агрегация, за 72-часовата продължителност на проучването.

Клинична ефикасност и безопасност

*Остър коронарен синдром (ОКС)*

Проучването фаза 3 TRITON сравнява прасугрел с клопидогрел и двата едновременно прилагани с АСК и друго стандартно лечение. TRITON е многоцентрово международно, рандомизирано, двойно сляпо, с паралелни групи проучване при 13 608 пациенти. Пациентите са с ОКС с умерен до висок риск за нестабилна стенокардия, инфаркт на миокарда без ST-елевация или инфаркт на миокарда със ST-елевация (UA, NSTEM1 или STEMI) и са управлявани с перкутанна коронарна интервенция (PCI).

Пациентите с нестабилна стенокардия/инфаркт на миокарда без ST-елевация (UA/NSTEMI) в рамките на 72 часа от появата на симптоми или с инфаркт на миокарда със ST-елевация (STEMI) между 12 часа до 14 дни от появата на симптоми са рандомизирани след получаване на данни за анатомията на коронарните артерии.

Пациенти с инфаркт на миокарда със ST-елевация (STEMI) в рамките на 12 часа от появата на симптомите и планирани за първична PCI могат да бъдат рандомизирани без данни за анатомията на коронарните артерии. За всички пациенти натоварващата доза може да се прилага по всяко време между рандомизирането и 1 час след като пациентът напуска залата за катетеризации.

Пациентите, рандомизирани да получават прасугрел (60 mg натоварваща доза, последвана от 10 mg един път дневно) или клопидогрел (300 mg натоварваща доза, последвана от 75 mg един път дневно), са лекувани за средно 14,5 месеца (максимално 15 месеца с минимален период на проследяване 6 месеца). Пациентите получават също АСК (75 mg до 325 mg един път дневно). Употребата на който и да е тиенопиридин в рамките на 5 дни преди вписване в проучването е критерий за изключване. Друго лечение, например хепарин и GPIIb/Ша-инхибитори, е прилагано по преценка на лекаря. Приблизително 40% от пациентите (във всяка от третираните групи) получават GPIIb/IIIa-инхибитори в помощ на PCI (няма налична информация относно вида на използвания GP IIb/IIIa-инхибитор). Около 98% от пациентите (във всяка от третираните групи) получават антитромботични лекарствени средства (хепарин, нискомолекулен хепарин, бивалирудин или други лекарствени средства) пряко в помощ на PCI.

Първичен показател на изхода на проучването е времето до първото настъпване на сърдечно­съдова (СС) смърт, инфаркт на миокарда (ИМ) без смъртен изход или инсулт без смъртен изход. Анализът на съставна крайна точка в цялата популация с ОКС (смесени групи нестабилна стенокардия/инфаркт на миокарда без ST-елевация и инфаркт на миокарда със ST-елевация (UA/NSTEMI и STEMI)) зависи от показването на статистическо преимущество на прасугрел спрямо клопидогрел в групата с нестабилна стенокардия/инфаркт на миокарда без ST-елевация (UA/NSTEMJ) (р<0,05).

Цялата популация с ОКС

Прасугрел показва по-добра ефикасност в сравнение с клопидогрел в намаляването на първичните комбинирани събития за изхода, както и предварително определените вторични събития за изхода, включително тромбоза на стента (вж. таблица 3). Ползата от прасугрел е очевидна през първите 3 дни и се задържа до края на проучването. По-добрата ефикасност се съпровожда от увеличение на значителното кървене (вж. точка 4.4 и точка 4.8). Пациентите в популацията са 92% от кавказката раса - 26% жени и 39% ≥65-годишна възраст. Ползата, свързана с прасугрел, е независима от употребата на друго остро или продължително сърдечно-съдово лечение, включително хепарин/нискомолекулен хепарин, бивалирудин, интравенозни GPIIb/IIIа- инхибитори, лекарствени продукти, понижаващи липидите, бета-блокери и инхибитори на ангиотензин конвертиращия ензим. Ефикасността на прасугрел е независима от дозата на АСК (75 mg до 325 mg един път дневно). В проучването TRITON не е разрешена употребата на перорални антикоагуланти, неизследвани антиагрегантни лекарствени продукти и хронично прилагани НСПВС. В цялата популация с ОКС прасугрел се асоциира с по-ниско разпространение на СС смърт, ИМ без смъртен изход или инсулт без смъртен изход в сравнение с клопидогрел, въпреки изходните характеристики като възраст, пол, телесно тегло, географска област, употреба на GPHb/Ша-инхибитори и вид на стента. Ползата се дължи главно на сигнификантното намаление на ИМ без смъртен изход (вж. Таблица 3). Пациентите с диабет имат сигнификантно намаление в първичните и всички вторични съставни крайни точки.

Наблюдаваната полза от прасугрел при пациентите ≥75 години е по-малка от ползата, наблюдавана при пациенти <75 години. Пациентите ≥75 години са с повишен риск от кървене, включително фатално (вж. точки 4.2,4.4 и 4.8). Пациентите ≥75 години, при които ползата с прасугрел е пo- убедителна, включват тези с диабет, с инфаркт на миокарда със ST-елевация (STEMI), с по-висок риск от тромбоза на стента или с повтарящи се събития.

Пациентите с анамнеза за ПИА или с анамнеза за исхемичен инсулт повече от 3 месеца преди лечението с прасугрел нямат намаление в първичната съставна крайна точка.

Таблица 3: Пациенти с Outcome Events (събития за изход )в първоначалния анализ на проучването TRITON

|  |  |  |  |  |
| --- | --- | --- | --- | --- |
| **Събития за изход (Outcome Events)** | **Прасугрел + ASA** | **Клопидогрел +ASA** | **Относителен риск (HR) (95% CI)** | **p-value** |
| **Всички ОКС** | **(N = 6813) %** | **(N = 6795) %** |  |  |
| **Първични съставни събития за изход < 0,001**  **(Primary Composite Outcome**  **Events)**  Сърдечно-съдова (CC) смърт, ИМ без смъртен изход или инсулт без смъртен изход | 9.4 | 11.5 | 0.812 (0.732, 0.902) | <0.001 |
| **Първични индивидуални събития за изход (Primary Individual Outcome Events)** | | | | |
| CC смърт | 2.0 | **2.2** | 0.886 (0.701, 1.118) | 0.307 |
| ИМ без смъртен изход | 7.0 | 9.1 | 0.757 (0.672,0.853) | <0.001 |
| Инсулт без смъртен изход | 0.9 | **0.9** | 1.016(0.712, 1.451) | 0.930 |
| **Нестабилна стенокардия/ инфаркт на миокарда без ST-елевация (UA/NSTEMI)**  **Първични съставни събития за изход**  **(Primary Composite Outcome Events)** | **(N = 5044) %** | **(N = 5030) %** |  |  |
| CC смърт, ИМ без смъртен изход или инсулт без смъртен изход | 9.3 | 11.2 | 0.820(0.726,0.927) | 0.002 |
| СС смърт | 1.8 | 1.8 | 0.979 (0.732,1.309) | 0.885 |
| ИМ без смъртен изход | 7.1 | 9.2 | 0.761 (0.663,0.873) | <0.001 |
| Инсулт без смъртен изход | 0.8 | **0.8** | 0.979(0.633,1.513) | 0.922 |
| **Инфаркт на миокарда със ST-Елевация (STEMI) Първични съставни събития за изход**  **(Primary Composite Outcome Events)** | **(N = 1769) %** | **(N = 1765) %** |  |  |
| CC смърт, ИМ без смъртен изход или инсулт без смъртен изход | 9.8 | 12.2 | 0.793 (0.649, 0.968) | 0.019" |
| СС смърт | 2.4 | 3.3 | 0.738 (0.497,1.094) | 0.129 |
| ИМ без смъртен изход | 6.7 | 8.8 | 0.746(0.588,0.948) | 0.016 |
| Инсулт без смъртен изход | 1.2 | 1.1 | 1.097 (0.590,2.040) | 0.70 |

В цялата популация с ОКС анализът на всяка от вторичните крайни точки показва сигнификантно предимство (р<0,001) за прасугрел спрямо клопидогрел. Това включва определена или предполагаема тромбоза на стента в края на проучването (0,9% спрямо 1,8%; HR 0,498; CI 0,364, 0,683); СС смърт, ИМ без смъртен изход или прицелна съдова реваскуларизация по спешност в течение на 30 дни (5,9% спрямо 7,4%; HR 0,784; CI 0,688, 0,894); всички причини за смърт, ИМ без смъртен изход или инсулт без смъртен изход до края на проучването (10,2% спрямо 12,1%; HR 0,831; CI 0,751,0,919); СС смърт, ИМ без смъртен изход, инсулт без смъртен изход или рехоспитализация поради събитие със сърдечна исхемия до края на проучването (11,7% спрямо 13,8%; HR 0,838; CI 0,762, 0,921). Анализът на всички причини за смъртен случай не показва никаква значима разлика между прасугрел и клопидогрел в цялата популация с ОКС (2,76% спрямо 2,90%), в популацията с нестабилна стенокардия/инфаркт на миокарда без ST-елевация (UA/NSTEMI) (2,58% спрямо 2,41%), и в популацията с инфаркт на миокарда със ST-елевация (STEMI) (3,28% спрямо 4,31%).

Прасугрел се асоциира с 50% намаляване на стент-тромбозата в течение на 15-месечния период на проследяване. Намаляване на стент-тромбозата с прасугрел е наблюдавана не само рано, но и след 30 дни и за обикновените, непокрити метални стентове, и за медикамент-излъчващите стентове.

При анализ на пациентите, които преживяват исхемично събитие, прасугрел се асоциира с намаляване на разпространението на последващи първични крайни събития (7,8% за прасугрел спрямо 11,9% за клопидогрел).

Макар кървенето да се увеличава с прасугрел, анализът на съставната крайна точка за смърт поради каквато и да е причина, ИМ без смъртен изход или инсулт без смъртен изход, инсулт без смъртен изход и значително кървене, несвързано с аортокоронарен байпас (АКБ), съгласно TIMI, фаворизира прасугрел в сравнение с клопидогрел (Относителен риск, 0,87; 95% CI, 0,79 до 0,95; р=0,004). В проучването TRITON на всеки 1 000 пациенти, лекувани с прасугрел, има 22 пациенти по-малко с инфаркт на миокарда и 5 повече със значително кървене, несвързано с аортокоронарен байпас (АКБ), съгласно TIMI, в сравнение с пациентите, лекувани с клопидогрел.

Резултатите от фармокодинамично/фармакокинетично изпитване при 720 азиатци, ACS PCI пациенти доказват, че по-високи нива на тромбоцитна инхибиция се постигат с прасугрел, в сравнение с клопидогрел и че прасугрел 60 mg натоварваща доза към 10 mg поддържаща доза е подходящ дозов режим при азиатци, с тегло най-малко 60 kg и възраст под 75 години ( вж. точка 4.2 ).

В 30-месечно проучване (TRILOGY-ACS) при 9 326 пациенти с нестабилна стенокардия/инфаркт на миокарда без ST-елевация (UA/NSTEMI), ОКС е лекуван медикаментозно без реваскуларизация (показание, което не е разрешено), прасугрел не намалява сигнификантно честотата на съставната крайна точка за сърдечно-съдова смърт, ИМ или инсулт в сравнение с клопидогрел. Честотата на значително кървене съгласно TIMI (включително животозастрашаващо, с фатален изход и интракраниална хеморагия) е подобна при пациентите, лекувани с прасугрел и клопидогрел. Пациенти на възраст ≥75 години или тези с тегло под 60 kg (N=3 022) са рандомизирани да получават 5 mg прасугрел. Както при пациентите на възраст <75 години и тегло ≥60 kg, лекувани с 10 mg прасугрел, няма разлика между 5 mg прасугрел и 75 mg клопидогрел в сърдечно-съдовия изход. Честотата на значително кървене е подобна при пациентите, лекувани с 5 mg прасугрел, и тези, лекувани със 75 mg клопидогрел. Прасугрел 5 mg осигурява по-голям антитромботичен ефект, отколкото клопидогрел 75 mg. Прасугрел трябва да се използва с повишено внимание припациенти на възраст ≥75 години и при пациенти с тегло <60 kg (вж. точки 4.2,4.4 и 4.8).

В 30-дневно проучване (ACCOAST) при 4 033 пациенти с NSTEMI с повишени нива на тропонин, които са планирани за коронарна ангиография последвано от PCI в рамките на 2 до 48 часа след рандомизацията, пациентите, които получават натоварваща доза на прасугрел от 30 mg средно 4 часа преди коронарната ангиография последвана от допълнителна натоварваща доза от 30 mg по време на PCI (n=2 037), в пери-процедурния период имат повишен риск от кървене, несвързано с аортокоронарен байпас (несвързани с АКБ), и нямат допълнителна полза в сравнение с пациентите, които получават натоварваща доза от 60 mg по време на PCI (n=1 996). По-конкретно, честотата на съставната крайна точка от смъртен изход поради сърдечносъдови причини, инфаркт на миокарда, инсулт, реваскуларизация по спешност или употреба на инхибитори на гликопротеин (GP) IIb/IIIa като животоспасяваща терапия в течение на 7 дни след рандомизацията, не е значимо намалена при пациенти, които получават прасугрел преди коронарната ангиография, в сравнение с пациенти, които получават цялата натоварваща доза прасугрел по време на PCI. Освен това, честотата на значително кървене по TIMI (събития, свързани с АКБ и несвързани с АКБ), от гледна точка на безопасност, в рамките на на 7 дни от рандомизацията при всички лекувани пациенти, е значимо по-висока при пациентите, които получават прасугрел преди коронарната ангиография, спрямо пациентите, които получават цялата натоварваща доза прасугрел по време на PCI. Затова, когато коронарната ангиография при пациенти с UA/NSTEMI се извършва в рамките на 48 часа след хоспитализация, натоварващата доза трябва да се прилага по време на PCI (вж. точки 4.2,4.4 и 4.8).

Педиатрична популация

Проучването TADO изследва употребата на прасугрел (n=171) спрямо плацебо (n=170) при пациенти на възраст от 2 до 18 години със сърповидноклетъчна анемия за намаляване на вазооклузивните кризи - проучване фаза III. Проучването не постига нито една от първичните или вторичните крайни точки. Като цяло, не са установени нови данни за безопасност за прасугрел като монотерапия при тази популация пациенти.

## 5.2. Фармакокинетични свойства

Прасугрел е прекурсор и бързо се метаболизира *in vivo* до активен метаболит и неактивни метаболити. Експозицията на активния метаболит (AUC) има умерена до ниска интериндивидуална (27%) и интраиндивидуална (19%) вариабилност. Фармакокинетиката на прасугрел е подобна при здрави индивиди, при пациенти със стабилна атеросклероза и при пациенти, подложени на перкутанна коронарна интервенция.

### Абсорбция

Абсорбцията и метаболизмът на прасугрел са бързи, пикова плазмена концентрация (Сmax) на активния метаболит се постига приблизително за 30 минути. Експозицията на активния метаболит (AUC) нараства пропорционално в терапевтичния дозов диапазон. В проучване при здрави индивиди AUC на активния метаболит не се променя от богата на масти, висококалорична храна, но Сmax намалява с 49% и времето за достигане на Cmax(Tmax) нараства от 0,5 на 1,5 часа. В проучването TRITON прасугрел е прилаган независимо от приема на храна. Следователно прасугрел може да се прилага независимо от приема на храна; все пак прилагането на натоварваща доза прасугрел на гладно може да осигури най-бързо настъпване на действието (вж. точка 4.2).

### Разпределение

Свързването на активния метаболит с човешкия серумен албумин (4% буфериран разтвор) е 98%.

### Биотрансформация

Прасугрел не се открива в плазмата след перорално прилагане. Той бързо се хидролизира в червата до тиолактон, който след това се превръща в активен метаболит чрез единствена стъпка в метаболизма на цитохром Р450, главно чрез CYP3А4 и CYP2B6 и в по-малка степен чрез CYP2C9 и CYP2C19. Активният метаболит допълнително се метаболизира до две неактивни съединения посредством S-метилиране или конюгиране с цистеин.

При здрави индивиди, пациенти със стабилна атеросклероза и пациенти с ОКС, приемащи прасугрел, генетичната вариация в CYP3A5, CYP2B6, CYP2C9 или CYP2C19 няма ефект с практическо значение върху фармакокинетиката на прасугрел или инхибирането на тромбоцитната агрегация от него.

### Елиминиране

Приблизително 68% от дозата на прасугрел се екскретира с урината и 27% с изпражненията като неактивни метаболити. Активният метаболит има полуживот на елиминиране от около 7,4 часа (диапазон 2 до 15 часа).

Фармакокинетика при специални популации

*Старческа възраст:* В проучване на здрави индивиди на възраст между 20 и 80 години възрастта няма сигнификантен ефект върху фармакокинетиката на прасугрел или инхибирането на тромбоцитната агрегация от него. В голямо клинично проучване фаза 3 средната изчислена експозиция (AUC) на активния метаболит е 19% по-висока при много възрастни пациенти (възраст

≥75 години), в сравнение с индивидите на възраст <75 години. Прасугрел трябва да се използва с повишено внимание при пациенти на възраст ≥75 години, поради потенциалния риск от кървене в тази популация (вж. точки 4.2 и 4.4). В *проучване при* пациентите със стабилна атеросклероза средната стойност на AUC на активния метаболит при пациенти на възраст ≥75 години, които приемат 5 mg прасугрел, е приблизително половината от тази при пациенти на възраст <65 години, които приемат 10 mg прасугрел, а антитромботичният ефект на 5 mg е по-слаб, но не по-малко ефикасен в сравнение с 10 mg.

*Чернодробно увреждане:* Не е необходимо коригиране на дозата за пациенти с леко до умерено увреждане на чернодробната функция (Child Pugh клас А и В). Фармакокинетиката на прасугрел и неговото инхибиране на тромбоцитната агрегация са подобни при пациенти с леко до умерено увреждане на чернодробната функция в сравнение със здрави индивиди. Фармакокинетиката и фармакодинамиката на прасугрел при пациенти с тежко чернодробно увреждане не са проучвани. Прасугрел не трябва да се използва при пациенти с тежко чернодробно увреждане (вж. точка 4.3).

*Бъбречно увреждане:* Не е необходимо коригиране на дозата за пациенти с бъбречно увреждане, включително пациенти с бъбречно заболяване в терминален стадий (ESRD). Фармакокинетиката на прасугрел и неговото инхибиране на тромбоцитната агрегация са подобни при пациенти с умерено бъбречно увреждане (степен на гломерулна филтрация GFR 30<50 ml/min/l,73m2) и при здрави индивиди. Прасугрел- медиираното инхибиране на тромбоцитната агрегация е също подобна при пациенти с бъбречно заболяване в терминален стадий (ESRD), които се нуждаят от хемодиализа, в сравнение със здрави индивиди, макар че Сmax и AUC на активния метаболит намаляват съответно с 51% и 42% при пациенти с бъбречно заболяване в терминален стадий (ESRD).

*Телесно тегло:* Средната експозиция (AUC) на активния метаболит на прасугрел е приблизително 30 до 40% по- висока при здрави индивиди и пациенти с телесно тегло <60 kg в сравнение с тези, които тежат ≥60 kg. Прасугрел трябва да се прилага с повишено внимание при пациенти с телесно тегло <60 kg поради потенциален риск от кървене в тази популация (вж. точка 4.4). В проучване при пациентите със стабилна атеросклероза средната стойност на AUC на активния метаболити при пациенти с тегло <60 kg, които приемат 5 mg прасугрел, е 38% по-ниска от тази при пациенти с тегло ≥60 kg, които получават 10 mg прасугрел, а антитромботичният ефект на 5 mg е подобен на 10 mg.

*Етническа принадлежност:* В клинични фармакологични проучвания, след коригиране според телесното тегло, AUC на активния метаболит е приблизително 19% по-висока при китайци, японци и корейци в сравнение с индивиди от бялата раса, което е свързано главно с по-високата експозиция при индивидите от азиатската раса с тегло <60 kg. Няма разлики в експозицията сред пациентите китайци, японци и корейци. Експозицията при индивидите от африкански и латиноамерикански произход е сравнима с тази на индивидите от бялата раса. Не се препоръчва коригиране на дозата единствено въз основа на етническата принадлежност.

*Пол:* При здрави индивиди и пациенти фармакокинетиката на прасугрел е подобна при мъже и жени.

*Педиатрична популация:* Фармакокинетиката и фармакодинамиката на прасугрел не са оценявани в педиатрична популация (вж. точка 4.2).

## 5.3. Предклинични данни за безопасност

Неклиничните данни не показват особен риск за хората на базата на конвенционалните фармакологични проучвания за безопасност, токсичност при многократно прилагане, генотоксичност, карциногенен потенциал или репродуктивна токсичност. Ефектите в неклинични проучвания са наблюдавани само при експозиции, разглеждани като достатъчно по-високи от максималната експозиция при хора, което показва малко практическо значение за клинична употреба.

Проучвания за токсичност по време на ембриофеталното развитие при плъхове и зайци не показват данни за

малформации, дължащи се на прасугрел. При много висока доза (>240 пъти препоръчваната поддържаща дневна доза при хора на базата на mg/m2), която причинява ефекти върху телесното тегло на майката и/или консумирането на храна, има незначително намаляване на телесното тегло на потомството (в сравнение с контролите). При пре- и постнатални проучвания при плъхове лечението на майката няма ефект върху поведенческото или репродуктивното развитие на поколението при експозиция на дози над 240 пъти препоръчваната поддържаща дневна доза при хора (на базата на mg/m2).

Не са наблюдавани тумори, свързани със съединението, в 2-годишно проучване при плъхове с експозиции на прасугрел в диапазона до над 75 пъти препоръчваните терапевтични експозиции при хора (въз основа на плазмената експозиция на циркулиращите активни и основни метаболити при хора). Има увеличено разпространение на туморите (хепатоцелуларни аденоми) при мишки, изложени в продължение на 2 години на високи дози (>75 пъти експозицията при хора), но това се смята за вторично по отношение на прасугрел-индуцираната ензимна индукция. Добре документирани в литературата са чернодробните тумори на специфична група гризачи и лекарствено-индуцираната ензимна индукция. Увеличаването на чернодробните тумори с прилагането на прасугрел при мишки не се смята за практически значим риск при хората.

# 7. ПРИТЕЖАТЕЛ НА РАЗРЕШЕНИЕТО ЗА УПОТРЕБА

Gedeon Richter Pic.

Gyomroi ut 19-21.

1103 Budapest

Унгария

# 8. НОМЕР НА РАЗРЕШЕНИЕТО ЗА УПОТРЕБА

Per. №20180315

# 9. ДАТА НА ПЪРВО РАЗРЕШАВАНЕ/ПОДНОВЯВАНЕ НА РАЗРЕШЕНИЕТО ЗА УПОТРЕБА

Дата на първо разрешаване: 06.11.2018

# 10. ДАТА НА АКТУАЛИЗИРАНЕ НА ТЕКСТА

12.12.2019